section_heading: Gusarski pohodi protiv španjolske pomorske trgovine
paragraph_text: Mnogobrojni pohodi protiv španjolske pomorske trgovine, koje su do kraja rata poduzimali gusari i organizirane jedinice engleske ratne mornarice (RM) jako su oslabili pomorsku moć Španjolske i obogatili engleske pomorce i krunu. Engleski gusari operirali su prvenstveno u sjevernom Atlantiku i na njegovim obalama, ali su silazili i južno od Rio de Janeira. Naročito se istaknuo George Clifford sa svojih 20 pohoda izvršenih od 1586.<nowiki/>do 1598., u kojima je sudjelovalo ponekad i do 20 brodova.